Minchia - Wikipedia

# Minchia

### Di Wikipedia, l'enciclopedìa lìbbira.

La minchia è l'òrganu ginitali maschili, zoè lu peni. Iddu si scòppula quannu è tisu e quinni è erettu.

"Minchia" è macari nu tèrmini essinziali diffusu ntô linguaggiu sicilianu pi sprìmiri tanti cosi. Ora pirò addivinni na cosa pi dìciri tutti li cosi tinti mentri s'usa videmma pi signalari li cosi boni.

Sunnu tanti li palori dirivati di sta palora, comu la minchiata pi dìciri cavulati, o minchiuni pi discrìviri nu cristianu babbu. Si poti dìciri "minchia!!" comu sclamazzioni quannu quarchidunu ti fà scantari. Ntô rausanu si dici mmeci "mincia".

L'usu si diffunnìu videmma nta l'àutri dialetti dû sud, p'asempiu lu napulitanu (menchia) nzinu a quannu addivintau nu tèrmini ca si diffunnìu addirittura ntô nord 'n talianu.

## Esempi

- Minchia! Mi futteru la màchina!
- Minchia! Sta rumpennu 'i cugghiuna!
- E chi minchia! Sî propriu babbu!
- Chi minchia stai dicennu?!
- Minchia, chi bedda picciotta!
- Nun mi fari unciari la minchia!
- Mi stai cacannu la minchia!
- Nun cci scassari la minchia!
- Figghiu di suca minchia!
- Stu rufuluni di minchia!
- Minchia modda!
- Babbu di minchia!
- Facci di minchia!
- Funcia di minchia!
- Sta còppula di minchia!
- Mi unciau la minchia!
- M'havi sucatu la minchia!
- Ma nun mi rùmpiri la minchia!
- Allìppati a sta minchia!
- M'hâ scassatu tri quarti e menzu di minchia!
- Sì na minchia china di acqua gioggia!
- Sta gran funcia di minchia!
- Ma nun mi scuppulari 'a minchia!
- Tistazza di minchia!
- Testa di minchia
- Minchia lenta!
- Arristari a minchia.
- Cosi fatti a minchia.
- Evviva sta minchia e la banna ca sona!
- A 'nci sbuddiciari a cicconvallazione d'a scoppulatura d'a minchia.
- Manciari a minchia china.
- Staminchia.
- Minchia tu e cu 'un tu dici
- Attaccati a sta minchia
- Ma chi minchia é ? Sceccu?
- Un minchia ô so paisi e nu sceccu unni va va-
- Talìa sta gran còppula di minchia!

## Etimuluggìa

La palora minchia diriva dû latinu vurgari «menc'la» ca stava pri «ment'la», sempri dirivannu dû latinu «mèntŭla

## Usu nnâ mùsica

Nnô 1969 Frank Zappa pubbricau na canzuna ca avìa pri tìtulu Tengo Na Minchia Tanta, cu testu n'italianu; a l'internu di l'album Uncle Meat, nuncà parti di l'umònimu film dû 1987.

Lu tèrmini si usau midemma nnâ canzuna Signor Tenente di Giorgio Faletti prisintata ô Festival di Sanremo dû 1994 pri suttaliniari la vita diffìcili di quarchi ripartu dî corpi di pulizzìa. L'intircalari dû riturneddu Minchia signor tenente vinni utilizzata comu sprissioni "forti" assai cumuni a l'internu di sti corpi armati prâ granni prisenza di rapprisintanti urigginari di l'Italia dû sud.

## Usu nnâ littiratura

Nnâ littiratura lu tèrmini veni spissu utilizzatu supratuttu nna l'àmmitu di la cumicitati, supratuttu prâ carattirizzazioni dû linguaggiu di pirsunaggi di urìggini miridiunali.

Pri fàciri n'esempru Luciana Littizzetto prubbicau nu libbru titulatu Minchia Sabbry! (idituri Zelig), di unu dî pirsunaggi ca ntèrprita duranti li soi spittàculi di cabaret.

## Àutri significati

Nnô dialettu napulitanu veni a dìciri videmma nu particulari tipu di pisci di mari dittu vurgarmenti videmma Cazzo di re.

Nnê paisi sìculi pagghiri lu mari cû tèrmini minchia di mari si chiama vurgarmenti l'oloturia.

## Artìculi currilati

- pinnuluni

Estrattu di "http://scn.wikipedia.org../../../m/i/n/Minchia.html"

Catigurìi: Anatumìa | Parulazzi | Lingua siciliana

##### Views

- artìculu
- discussioni
- Virsioni currenti

##### Attrova

##### Àutri lingui

- Français
- Italiano
- Español